‘n Belangrike en omvattende nuwe wetsontwerp oor mededinging in die sakewêreld is deur die kabinet aanvaar en sal nou in die parlement bespreek word.
Patel meen die nuwe wetgewing sal buitelandse beleggings stimuleer omdat dit die wêreld makliker maak vir nuwe intreders in ‘n spesifieke bedryf.
Die wetsontwerp is na die parlementêre portefeuljekomitee oor ekonomiese ontwikkeling verwys en die doelwit is om dit teen die einde van die jaar op die wetboek te hê.
Mathunjwa het gesê hy wonder of die nuwe “veldtog teen Amcu” deur die staat en sy bondgenote gedryf word met die hoop om Amcu te onderdruk. “Ons lede sal nie soos vlieë omkom nie. Ons sal terugbaklei en hard baklei. Ons soek nie krokodiltrane van die regering of die media oor optrede wat werksgeleenthede in gedrang bring nie. Wat van die gebrek aan optrede wat lewens in gedrang bring?”
Niemand is nog in hegtenis geneem vir enige van die moorde op Amcu-beamptes die afgelope paar maande nie. Mathunjwa het gesê Amcu het sy eie private ondersoek na die moorde gedoen en die bewyse wat hy ingesamel het aan die polisie oorhandig. “Op die punt om inhegtenisnemings te maak is die polisie deur ŉ hoër gesag weerhou,” het hy gesê.